5. ožujka 2020.

**NAJAVA ZA MEDIJE**

**NEEDCOMPANY FESTIVAL: PREDSTAVA „ZAUVIJEK“ I RAZGOVOR S PUBLIKOM**

**U petak, 6. ožujka 2020. godine, u 19.30 sati, u Hrvatskom narodnom kazalištu Ivana pl. Zajca, u sklopu Needcompany festivala koji se održava u okviru Europske prijestolnice kulture, održat će se predstava „Zauvijek“ u izvedbi jedinstvene belgijske umjetničke skupine Needcompany, jedne od najvažnijih predstavnica suvremenog europskog teatra.**

**Odmah po završetku predstave, u kazalištu će članovi skupine Needcompany razgovarati s publikom o samoj predstavi.** Razgovor će moderiratiNataša Antulov, dramaturginja u HNK I. pl. Zajca koja radi i kao redateljica, dramaturginja i autorica na raznim kazališnim i filmskim projektima te Vedrana Klepica, hrvatska dramatičarka, dramaturginja i kazališna redateljica.

Predstava Zauvijek zatvara Needcompany festival, a riječ je o djelu inspiriranom Mahelorovim kompozicijama. Autorica ove predstave i koreografije je Grace Ellen Barkey, suosnivačica skupine Needcompany, a u predstavi bavi istim pitanjima kao i Mahler.

Pjesma u predstavi, kao i orkestracija, izvodi se u intimnom okružju kao prisjećanje glumca Maartena Seghersa. Seghers igra mračnu ulogu očajnog pjevača bez pratnje koji pobuđuje sjećanja na tugu Mahlerovog usamljenog lutalice; golema glazbena pratnja ga je napustila i sada, gol, pjeva djeliće pjesme rastanka koja bez instrumentalne pratnje zvuči sasvim apstraktno.

No, iza njega se nježnim i suptilnim plesom uprizoruju nestale harmonije kao podsjetnik na utočište orkestra: vezivno tkivo zajedništva koje nestaje kada smo suočeni sa smrću.

**Ulaznice za predstavu** se mogu kupiti preko [online sustava Eventim](https://www.eventim.hr/hr/izvodjac/needcompany-festival-2084/profile.html), u HNK Ivana pl. Zajca i u RiHubu (Ivana Grohovca 1a),. Za one koji kupe 8 ili više ulaznica, odobrava se popust od 30%. Za studente i umirovljenike odobrava se popust na kupnju ulaznice od 40%.

Needcompany festival je sastavni programskog pravca **Europske prijestolnice kulture Doba moći** i održava se u Rijeci od 29. veljače do 6. ožujka.

Unaprijed zahvaljujem na najavi predstave.

 **Rijeka 2020**

Odnosi s medijima – Iva Balen

iva.balen@rijeka2020.eu, M. 0993125489